
Проект! 

Наредба
за стопанисване и управление на земеделски земи от общинския поземлен фонд
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредба за стопанисване и управление на земеделски земи от общинския поземлен фонд на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Мотиви 

за необходимостта от приемането на Наредбата:.

I. Причини, които налагат приемането на Наредба за стопанисване и управление на земеделски земи от общинския поземлен фонд :
Основната причина, поради която се налага приемане на нова Наредба за стопанисване и управление на земеделски земи от общинския поземлен фонд  е, че много от текстовете в приетата с решение № 432 от 20.07.2011 г. Наредба вече за загубили своята актуалност, други са изменяни и допълвани многократно, което затруднява прилагането им. 
Съгласно чл. 24а, ал.5 от Закона за собствеността и ползването на земеделски земи,отдаването на земите от общинския поземлен фонд, с изключение на пасищата, мерите и ливадите по ал. 6, т. 4, под наем или аренда се извършва чрез търг или конкурс при условия и по ред, определени от общинския съвет. 
При изработването на проекта за Наредба за стопанисване и управление на земеделски земи от общинския поземлен фонд  са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на Наредба за стопанисване и управление на земеделски земи от общинския поземлен фонд с оглед спазване на нормативната уредба, регламентираща дейността на общината, свързана с реда и условията за стопанисване, управление и разпореждане със земите от общинския поземлен фонд (ОПФ) в съответствие с действащата нормативна уредба: Закона за общинската собственост (ЗОС), Закона за собствеността и ползването на земеделските земи (ЗСПЗЗ) и Правилника за прилагане на Закона за собствеността и ползването на земеделските земи. 
Принципът на обоснованост – обосновано е приемането на Наредба за стопанисване и управление на земеделски земи от общинския поземлен фонд, тъй като  наличието на такава Наредба е задължение на общинската администрация, произтичащо от Закона за собствеността и ползването на земеделски земи, Правилника за прилагането му, Закона за общинската собственост и други нормативни и поднормативни актове.
Принципите на предвидимост и откритост са спазени – проектът с мотивите и предварителната оценка на въздействието на проекта на Наредба за стопанисване и управление на земеделски земи от общинския поземлен фонд  ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – при наличие  на предложения се предвижда публично обсъждане със заинтересованите групи на проекта на Наредба за стопанисване и управление на земеделски земи от общинския поземлен фонд, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът на Наредба за стопанисване и управление на земеделски земи от общинския поземлен фонд обезпечава задължението на общината да има такава Наредба.
При изработване на проекта за Наредба за стопанисване и управление на земеделски земи от общинския поземлен фонд е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

1. Чрез приемането на Наредба за стопанисване и управление на земеделски земи от общинския поземлен фонд се изпълнява задължението на общината да има приета от Общинският съвет наредба.

2. Да се уредят редът и условията за стопанисване, управление и разпореждане със земите от общинския поземлен фонд в съответствие с действащата нормативна уредба: Закона за общинската собственост, Закона за собствеността и ползването на земеделските земи и Правилника за прилагане на Закона за собствеността и ползването на земеделските земи.
III. Очаквани резултати:

Приемането на Наредба за стопанисване и управление на земеделски земи от общинския поземлен фонд ще допринесе за уреждане на взаимоотношенията между община и физически и юридически лица, свързани с реда и условията за стопанисване, управление и разпореждане със земите от общинския поземлен фонд (ОПФ) в съответствие с действащата нормативна уредба: 
IV. Финансови и други средства, необходими за прилагането на изменеията и
допълненията:

Приемането на Наредба за стопанисване и управление на земеделски земи от общинския поземлен фонд няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз

Проектът на Наредба за стопанисване и управление на земеделски земи от общинския поземлен фонд е в съответствие със Закона за общинската собственост, Закона за собствеността и ползването на земеделските земи и Правилника за прилагане на Закона за собствеността и ползването на земеделските земи.
Предлаганият проект на Наредба за стопанисване и управление на земеделски земи от общинския поземлен фонд е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.
Проектът на Наредба за стопанисване и управление на земеделски земи от общинския поземлен фонд е публикуван на официалната страница на община Ардино на 09.11.2018  г. 

С публикуването на проекта е приложена и предварителната оценка на въздействие на проекта на Наредба за стопанисване и управление на земеделски земи от общинския поземлен фонд.
ПРОЕКТ ЗА РЕШЕНИЯ:

1.Общински съвет – Ардино на основание чл.21, ал.2 от Закона за местното самоуправление и местната администрация, отменя Наредба за стопанисване и управление на земеделски земи от общинския поземлен фонд приетата с решение № 432 от 20.07.2011 г.
2.Общински съвет – Ардино на основание чл.21, ал.2 от Закона за местното самоуправление и местната администрация, приема 

Наредба
за стопанисване и управление на земеделски земи от общинския поземлен фонд
СЪДЪРЖАНИЕ: 
Глава първа 
Общи положения  
Глава втора 
Предоставяне под наем и аренда на свободни земи от Общинския поземлен фонд  
Раздел първи: Организиране и провеждане на публични търгове 
Раздел втори: Организиране и провеждане на публично оповестени конкурси 
Глава трета 
Предоставяне под наем на мери, пасища и ливади от Общинския поземлен фонд на земеделски стопани-животновъди 
Глава четвърта 
Раздел първи: Отдаване под наем без търг или конкурс на земеделски земи от Общинския поземлен фонд 
Раздел втори: Предоставяне на имоти ”полски пътища” за ползване  
Глава пета 
Наемни цени и отношения 
Глава шеста 
Административно - наказателни разпоредби 
Допълнителни разпоредби  
Преходни и Заключителни разпоредби  
Глава I
ОБЩИ ПОЛОЖЕНИЯ
Чл.1 С тази наредба се уреждат реда и условията за стопанисване, управление и разпореждане със земите от общинския поземлен фонд (ОПФ) в съответствие с действащата нормативна уредба: Закона за общинската собственост (ЗОС), Закона за собствеността и ползването на земеделските земи (ЗСПЗЗ) и Правилника за прилагане на Закона за собствеността и ползването на земеделските земи 

Чл.2(1) Земеделските земи от общински поземлен фонд са публична и частна общинска собственост. 

(2) Земеделски земи-публична общинска собственост, са всички имоти с начин на трайно ползване „пасище, мера” 

(3) Земеделски земи- частна общинска собственост, са всички други имоти от общинския поземлен фонд. 

Чл.3 Стопанисването и управлението на земите от общинския поземлен фонд се осъществява от Кмета на Общината. 

Чл.4 Контролът по предоставяне под наем на земите от общинския поземлен фонд се осъществява от Кмета на Общината. 

Чл.5 Земи от общинския поземлен фонд могат да се отдават под наем или аренда на физически и юридически лица. 
Чл.6.(1) Земеделските земи от ОПФ се управляват в интерес на населението в общината съобразно разпоредбите на закона и с грижата на добър стопанин.
(2) По предложение на кмета на общината Общинският съвет приема годишна програма за управление и разпореждане със земите от ОПФ, която съдържа описание по землища, дка, категория и поливност. Програмата се приема най-късно до приемането на бюджета на общината за съответната година и може да бъде актуализирана през годината.
(3) Програмата се обявява чрез местните вестници, на интернет страницата на общината и чрез кметовете на кметства.
Чл.7 Разпореждането със земи от общинския поземлен фонд, свързано с покупка, продажба и замяна, се осъществява от Общинския съвет по реда на Закона за общинската собственост /ЗОС/ и „Наредбата за придобиване, управление и разпореждане с общинско имущество".
Глава II
ПРЕДОСТАВЯНЕ ПОД НАЕМ И АРЕНДА НА СВОБОДНИ ЗЕМИ ОТ
ОБЩИНСКИЯ ПОЗЕМЛЕН ФОНД
Чл.8 Отдаването под наем на свободните земеделски земи от общинския поземлен фонд се извършва при условия и по ред, определени от общинския съвет за провеждане на публичен търг или публично оповестен конкурс, освен ако в закон е предвидено предоставянето под наем да се извършва без търг или конкурс. 

Чл.9 Срокът за отдаване под наем на свободните земеделски земи от общинския поземлен фонд е до 10 години. 

Чл.10 Физически и юридически лица, които са наемали или арендовали земеделски земи от ОПФ в предходни години и не са заплатили дължимите по договор парични вноски или наемните правоотношения са прекратени поради нарушения на договорни клаузи, не се допускат до участие в публичен търг или публично оповестен конкурс на земеделски земи от ОПФ за срок от 5 години от констатиране на нарушението. 

Чл.11(1)Имотите от общинския поземлен фонд, предназначени за създаване на трайни насаждения се определят с решение на Общинския съвет.    

(2)Желаещите да наемат земеделска земя под аренда, подават заявление до Кмета на Общината, в което посочват точното местонахождение на имота /землище,номер на имот, както и кратко описание на инвестиционното намерение/. 

(3) Кметът на Общината внася предложение в Общинския съвет, придружено със становище от Кмета/кметския наместник на населеното място, по местонахождение на земеделските земи. 

Чл.12(1)Земеделски земи, общинска собственост, предназначени за създаване на трайни насаждения, се отдават под аренда. 

(2) Общинският съвет определя и актуализира минималния размер на арендното плащане. 

Раздел I
ОРГАНИЗИРАНЕ И ПРОВЕЖДАНЕ НА ПУБЛИЧНИ ТЪРГОВЕ
Чл. 13(1) Ежегодно, след решение на Общински съвет – Ардино, кмета на общината издава заповед за провеждането на публични търгове за отдаване под наем и аренда на свободни земеделски земи от Общинския поземлен фонд, след решение на Общински съвет – Ардино, която съдържа..:” 

1. описанието на обекта на търга ; 

2. вида на търга- с явно или тайно наддаване; 

3. условията за участие в търга; 

4. размера и срока за плащане на депозита за участие в търга; 

5. условията за плащане на цената; 

6. мястото и срока за получаване на документи за участие в търга; 

7. мястото и срока за подаване на документи за участие в търга; 

8. мястото на обявяване на информацията за земите - обект на търга; 

9. мястото, деня и часа на провеждането на търга (тръжните сесии); 

10.стъпката за наддаване, която не може да бъде по-малка от 1% и по- голяма от 10% от началната тръжна цена. 

(2) Подготовката и организацията на търговете се извършва от длъжностни лица в отдел ”Стопанска и икономическа политика” в Община Ардино. 

(3) Началните тръжни цени за отдаване под наем на свободни земеделски земи от общинския поземлен фонд се определят с решение на Общински съвет . 

(4) Със Заповедта по ал.1 се утвърждават и тръжната документация и крайният срок за приемане на заявленията за участие. 

(5) Комисията по провеждане на търга се състои от председател, замлпредседател  и от 3 до 5 члена, определени със заповед на Кмета на Общината. 

(6) Процедура за предоставяне под аренда на земеделски земи се открива след писмено становище от кмета / кметския наместник на съответното населено място. 
(7) Заповедта за провеждане на публичните търгове се обявява по електронен път в официалната интернет страница на Община Ардино, на видно място в сградата на Общината и в Кметството по местонахождение на земеделските земи, не по-късно от три дни след нейното издаване. 
(8) Публичните търгове са с явно или тайно наддаване. 

(9) Тръжната процедура се провежда не по-рано от 15 дни от датата на обявяването й. 

Чл.14(1) Право на участие в публичните търгове имат всички физически и юридически лица, които: 

1.са регистрирани, като земеделски производители. 

2.са управители или членове на управителните органи на кандидата, и не са лишени от правото да упражняват търговска дейност;     
3. не са обявени и не се намират в производство за обявяване в несъстоятелност; 

4. не се намират в ликвидация; 

5.нямат парични задължения по местни данъци и такси, освен ако компетентният орган е допуснал разсрочване или отсрочване на задълженията; 

(2) Обстоятелствата по т. 5, на преходната алинея се удостоверяват с документ от съответния компетентен орган, а обстоятелствата по ал.1,т.2, т.З и т.4 с декларация. 

Чл. 15 (1)Кандидатите за участие в публичен търг или публично оповестен конкурс, представят: 

1. заявление за участие по образец; 

2. квитанция за внесен депозит за участие в съответната процедура; 

3. заверено копие от картата за регистрация за земеделски производител; 

4. удостоверение за актуално състояние; 

5. заверено копие от БУЛСТАТ; 
6. удостоверения от компетентните органи по чл. 14, ал. 1, т. 5 ; 

7. декларации - по чл.14, ал. 1, т. 2 ,т.З и т.4; 
8. нотариално заверено пълномощно, когато лицето участва в търга чрез пълномощник; 

.
Чл. 16(1) Документите за участие в публичен търг се приемат в общинска администрация. Те се представят в запечатан непрозрачен плик. Пликовете се завеждат във входящ дневник, а на преносителя се издава документ, в който се вписва входящият номер и се отбелязват датата и часът на приемането им. 

(2) При публичен търг с тайно наддаване наддавателните предложения се поставят в запечатан малък непрозрачен плик. Предложението съдържа: 

1.точно посочване на името на кандидата, посочват се други данни, индивидуализиращи кандидата (ЕГН; Булстат; седалище; адрес; № на фирмено дело и от кой съд и т.н) 

2. пълното наименование на обекта на търга; 

3. предложената цена изписана с цифри и думи, която не може да бъде по-ниска от началната. При различие между цифри и думи е валидно изписването с думи. 

(3) Пликът с предложението се поставя в голям плик, в който се поставят и документите на участника по чл. 14, ал. 1. 

(4) Не се приемат предложения, представени в незапечатан плик или в плик с нарушена цялост, или подадени след изтичане на регламентирания срок. 

(5) Тръжната комисия се назначава от Кмета на Общината след изтичането на срока за приемане на предложенията. 
Чл.17(1) В деня и часа, определени за провеждането на тръжната сесия, председателят на комисията: 

1.проверява присъствието на членовете на комисията и на кандидатите, в случаите на присъствен публичен търг; 

2.обявява откриването на търга; 

3.отваря пликовете с документите на участниците; 

4.проверява редовността на документите, съдържащи се в плика, самоличността и пълномощията на представителя на кандидата, като констатира дали са изпълнени условията за провеждане на процедурата; 

5.обявява допуснатите до участие кандидати и кандидатите, които се декласират поради неспазване на някое от условията за участие, като посочва конкретното основание. 
(2) Редовните предложения, при публичен търг с тайно наддаване се заверяват най-малко от двама от членовете на комисията. Комисията подрежда предложенията в зависимост от размера на предложената цена за всеки обект на  търга. Председателят на комисията обявява на присъстващите класираните на първо и второ място кандидати и подреждането на останалите предложения. 
(3) При публичен търг с явно наддаване, наддаването се извършва чрез обявяване от участниците на последователни суми над началната цена, разграничени от председателя със звуков сигнал, като всяко увеличение трябва да бъде равно или кратно на стъпката за наддаване. Преди третото обявяване на дадено предложение, председателят на комисията предупреждава, че това е последното обявяване. Ако няма други предложения, наддаването приключва. 

(4) Публичен търг се смята за спечелен от участника, предложил най-високата цена. В случай, че в резултат на декласиране на участници, поради нередовност остане само един кандидат, участникът се обявява за спечелил по предложената от него цена, която не може да бъде по-ниска от началната тръжна цена. 

(5) Комисията взема решенията си с обикновено мнозинство. За решението се съставя протокол в два екземпляра, подписан от всички членове на комисията, с който се класират участниците на първо и второ място и подреждането на останалите кандидати. 

(6) Въз основа на протокола от търга, Кметът на Общината издава заповед, с която се определя наемател или арендатор, наемната цена, условията и сроковете за плащането. 

(7) Заповедта по предходната алинея се издава в 7-дневен срок от получаване на протокола на тръжната комисия, обявява се на видно място в сградата на общината и може да се обжалва от останалите участници в търга по реда на ГПК. 
Чл.18 В случаите, когато от няколко участници е предложена една и съща цена за даден имот, между тях се провежда търг с явно наддаване с начална цена - предложената от кандидатите цена. При отказ за участие в наддаването търгът се прекратява. 

Чл.19(1)След влизане в сила на заповедта по чл.16, ал.6, Кмета на Общината в 14-дневен срок, сключва договор за наем или аренда със определения наемател (арендатор). В договора задължително се включват условията, при които е спечелен публичния търг. 

(2) При отказ на определения наемател (арендатор) да сключи договор по ал.1, кандидатът, класиран на второ място, се поканва да сключи договор при предложената от него цена, но не по-ниска от 90 на сто от цената, предложена от първия кандидат. В случай на отказ процедурата се прекратява. 

(3) Внесените депозити от некласираните кандидати се възстановяват в 7-дневен срок след приключването на тръжната процедура, а депозитът на кандидата, класиран на второ място - след подписването на договора за наем или за аренда със спечелилия кандидат. 

(4) Депозитите на кандидатите, класирани на първо и второ място, не се възстановяват в случай на отказ за сключване на договор. 

(5) Депозитът на обжалвалия търга участник се възстановява след влизане в сила на съдебното решение. 
Чл. 20 Когато в процедурата участва само един кандидат, той се обявява за спечелил търга по предложената от него цена, която не може да бъде по-ниска от началната тръжна цена. 

Раздел II
ОРГАНИЗИРАНЕ И ПРОВЕЖДАНЕ
НА ПУБЛИЧНО ОПОВЕСТЕНИ КОНКУРСИ
Чл.21(1) Заповедта за отдаване под наем или аренда на земеделски земи от общинския поземлен фонд, чрез публично оповестен конкурс се издава от Кмета на Общината в случаите, когато освен размера на цената е поставил специфични изисквания към обекта на конкурса и изпълнението им е подчинено на определени условия и могат да бъдат: 

1.Заплащане на определена цена; 

2.Запазване или създаване на работни места; 

3.Извършване на инвестиции, свързани с опазване или възстановяване на околната среда; 
4.Специфични технологични или технически изисквания за изпълнение в обекта, предмет на конкурса; 

5.Други условия и изисквания към участниците, включително и такива, които следва да бъдат изпълнени преди сключване на договора. 

(2) Кметът на Общината утвърждава конкурсните книжа и определя приоритетните условия на конкурса. 
(3) Заповедта по ал.1 задължително съдържа: 

1. описание на земеделските земи - обект на конкурса; 

2. минимална конкурсна цена; 

3. мястото, сроковете и цената за закупуване на конкурсната документация; 

4. размерът на депозита за участие в конкурса; 
5. мястото, срока и реда за подаване на предложенията от участниците в конкурса. 

Чл.22(1)Организацията и провеждането на конкурса се извършват от комисия, която се състои от председател, зам.председател  и от 3 до 5 членове, като в нейния състав се включват юрист и икономист, определени със заповед на Кмета на Общината. 

(2)Решенията на комисията се вземат с мнозинство от броя на членовете й. 

(3) Член на комисията не може да бъде лице, което е "свързано лице" по смисъла на Търговския закон с участник в конкурса или с членове на неговите управителни или контролни органи. Членовете на комисията представят на Кмета на Общината декларация за наличието или липсата на обстоятелствата по изречение първо при тяхното назначаване. 

(4) Всички лица, имащи достъп до конкурсната документация и до предложенията и разясненията на участниците в конкурса, подписват декларация за опазване на търговска и служебна тайна. 
Чл.23 Конкурсната документация за отдаване под наем или аренда на земеделски земи се одобрява от Кмета на Общината и включва: 

1. заповедта за откриване на конкурса; 

2. пълно описание на обекта на конкурса; 

3. условията на конкурса и изискванията към участниците; 

4. списък на документите, които трябва да бъдат представени от кандидатите; 

5. времето и начина за оглед на обекта на конкурса; 

6. методика за оценяване на предложенията; 

7. проект на договор за наем или аренда. 
Чл.24(1) Участниците в конкурса поставят наддавателнитс предложенията в запечатан малък непрозрачен плик. Предложението съдържа: 

1.точно посочване на името на кандидата, посочват се други данни индивидуализиращи кандидата (ЕГН; Булстат; седалище; адрес; № на фирмено дело и от кой съд и т.н.) 

2. пълното наименование на обекта на конкурса; 

3. разработки по условията на конкурса;    

4. предложена конкурсна цена, изписана с цифри и думи, която не може да бъде по-ниска от минималната конкурсна цена. 

(2) Пликът с предложението се поставя в голям плик, в който се поставят и документите на участника по чл.14, ал.1. Върху плика се изписва обекта на конкурса. 

(3) Документите за участие в конкурса се приемат в деловодството на Общинска администрация. На вносителя се издава документ, в който се вписва входящият номер и се отбелязват датата и часът на приемане на документите. 

(4) Не се приемат предложения, представени в незапечатан плик или в плик с нарушена цялост. 

(5) Конкурсната комисия се назначава от Кмета на Общината след изтичането на срока за приемане на предложенията. 

Чл.25(1)Заседанието на конкурсната комисия за преценка на допустимостта на предложенията се провежда в 3-дневен срок след изтичането на срока за подаване на предложенията. Кандидатите могат да присъстват на заседанието. Председателят проверява дали пликовете са запечатани и с ненарушена цялост, съобщава общия брой на предложенията и отваря пликовете по реда на тяхното приемане. 
(2) Не се разглеждат предложения: 

1. които са подадени извън срока, определен със заповедта; 

2. които не съдържат изискуемите документите; 

3. наддавателното предложение на които е под минималната конкурсна цена. 
(3) На заседанието на комисията се води протокол, в който се отразяват присъствието на кандидатите и направените констатации относно допуснатите до конкурса предложения, както и декласираните кандидати с посочване на конкретното основание. Протоколът се оповестява на присъстващите, като те се считат за уведомени. 
(4) Конкурсната комисия може да поиска в определен от нея срок писмени разяснения по предложенията. Разясненията не трябва да водят до изменение или допълнение на представените предложения. 

Чл.26(1)Когато в срока, определен в заповедта, постъпи предложение само от един кандидат, той се обявява за спечелил конкурса по предложената от него цена и конкурсни условия, които не могат да бъдат под минимално определените. 

(2) Когато в срока по ал.1 не постъпи предложение Кметът на Общината може да извърши промени в условията на конкурса, включително да намали началната конкурсна цена. 

(3) Промените в условията на конкурса по ал.2 се оповестяват по реда на обявяването му. 

Чл.27 Конкурсната комисия разглежда допуснатите до участие в конкурса предложения. Тя представя в 3-дневен срок след приключване на своята работа доклад с предложения за определяне на участник, спечелил конкурса, и класиране по ред на следващите участници съобразно удовлетворяването на конкурсните условия. 

Чл.28(1) Кметът на Общината в 3-дневен срок от получаването на доклада на конкурсната комисия, със своя заповед определя участника, спечелил конкурса. 

(2)За спечелил конкурса се обявява кандидатът, чието предложение най-пълно удовлетворява конкурсните условия. 

(3)Кандидатите се уведомяват писмено за резултатите от конкурса. Уведомлението може да бъде изпратено по факс или е-mail, посочен от кандидатите.    

(4)Със заповедта по ал. 1 се освобождават депозитите на участниците, като се задържат депозита на спечелилия конкурса и на класирания на второ място кандидат, до сключване на договор с класирания на първо място. 

(5)В случай, че спечелилият конкурса участник откаже да сключи договор, Кмета на Общината може с нова заповед да определи за спечелил конкурса кандидата, класиран на второ място, удовлетворил конкурсните условия. 

(6)В случай, че определените за спечелили конкурса кандидати по ал.4 и ал.5 не сключат договор, депозитът им се задържа. 

(7)В договора задължително се включват условията, при които е спечелен конкурсът. 

Чл.29 (1)При възникнали процедури по обжалване, след започване на стопанската година Кметът на Общината, може да сключи договор за наем с определеният наемател, за срок до произнасяне по жалбата с влязло в сила съдебно решение. Земеделските земи по договора, могат да се ползват само за отглеждане на едногодишни полски култури. 

(2)Решението на съда се изпълнява след изтичането на стопанската година. 
Глава III
ПРЕДОСТАВЯНЕ ПОД НАЕМ НА МЕРИ, ПАСИЩА И ЛИВАДИ  ОТ ОБЩИНСКИЯ ПОЗЕМЛЕН ФОНД НА ЗЕМЕДЕЛСКИ СТОПАНИ - ЖИВОТНОВЪДИ
Чл.30(1)Общинският съвет определя с решение, прието с мнозинство от общия брой на съветниците: 

1. размера и местоположението на мерите и пасищата за общо и за индивидуално ползване в зависимост от броя и вида на отглежданите пасищни животни на територията на съответното землище; 

2. правила за ползване на мерите и пасищата на територията на общината: 
(2) правила за ползване на мерите и пасищата по ал1,т.2 съдържат: 

1./перспективен експлоатационен план за паша; 

2.частите от мерите и пасищата, предназначени за общо и за индивидуално ползване, и тяхното разграничаване; 

3. частите от мерите и пасищата, предназначени предимно за косене; 

4. прокарите за селскостопански животни до местата за паша и водопоите; 

5. мерки за опазване, поддържане и подобряване на мерите и пасищата, като почистване от храсти и друга нежелана растителност, противоерозионни мероприятия, наторяване, временни ограждения; 
6. ветеринарна профилактика; 
7.частите от мерите и пасищата, предназначени за изкуствени пасища, за засяване с подходящи тревни смески; 
8. построяване на навеси; 

9.въвеждане и редуване на парцелно ползване на пасищни комплекси; 

10. охрана; 

11. режим на ползване, забрани и ограничения в зависимост от конкретните дадености на топографски, почвени, климатични и други физически условия, и на развитието на животновъдството на територията на общината;    

12.карта за ползването на мерите и пасищата по физически блокове, определени в Системата за идентификация на земеделските парцели. 

(3) Правилата по ал. 2 се обявяват в интернет страницата на общината.” 

(4) „Общинският съвет ежегодно приема решение с мнозинство от общия брой на съветниците за предоставяне и актуализиране на ползването на мерите и пасищата, което съдържа:” 

1. годишен план за паша; 

2. съгласие за предоставяне на мери и пасища за общо и за индивидуално ползване; 

3. задълженията на общината и на ползвателите за поддържането на мерите и пасищата 

(5) Към решението се прилага списък с данни за земеделски стопани или техни сдружения, регистрирани като юридически лица, отглежданите от тях животни, данни за физическите блокове и парцелите на общинските мери и пасища, карта за ползването на мерите и пасищата по физически блокове, определени в Системата за идентификация на земеделските парцели, както и други данни, необходими за кандидатстване за подпомагане по схемата за единно плащане на площ. 

(6) Кметът на общината, кметството съгласува списъка с Общинската веринарна инспекция /ОВИ/. 

(7) Решението на общинския съвет е правно основание за общо ползване на мерите и пасищата за целите на чл.41 от Закона за подпомагане на земеделските производители. 

(8) Поддържането на мерите и пасищата в добро земеделско и екологично състояние за общо и за индивидуално ползване е съответно за сметка на ползвателите. 

Чл.31 (1) Пасищата и ливадите от общинския поземлен фонд се отдават под наем или аренда по реда на чл. 24а, ал. 6 от ЗСПЗЗ на собственици или ползватели на животновъдни обекти с пасищни селскостопански животни, регистрирани в Системата за идентификация на животните и регистрация на животновъдните обекти на БАБХ, пропорционално на броя и вида на регистрираните животни, по пазарна цена, определена от независим оценител. Пасища и ливади от общинския поземлен фонд се предоставят под наем или аренда на лица, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37 в, ал. 3, т. 2. от ЗСПЗЗ. 

(2) Общинският съвет определя с решение пасищата, мерите и ливадите за общо и индивидуално ползване, като списък на имотите за индивидуално ползване се предоставя на министъра на земеделието и храните или оправомощени от него лица, в срок, определен в правилника за прилагане на закона за собствеността и ползуването на земеделските земи 

(3) Определените по реда на ал. 2 пасища и ливади от общинския поземлен фонд и техните цени се обявяват на видно място в общините, кметствата, общинските служби по земеделие и областните дирекции "Земеделие". 
(4) Лицата подават заявление по образец до областните дирекции "Земеделие", към което прилагат документи, удостоверяващи обстоятелствата по ал. 1. 

(5) Директорът на областната дирекция "Земеделие" гр. Кърджали, назначава комисия за община Ардино, която в 30-дневен срок разглеждат заявленията . Съставът на комисията се състои от еднакъв брой представители на община Ардино, областната дирекция "Земеделие" гр.Кърджали и представители на животновъдите и техни организации. 

(6) Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На правоимащите лица, които отглеждат говеда с предназначение за производство на месо и животни от местни (автохтонни) породи, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория. На правоимащите лица, отглеждащи говеда за мляко или месо, овце и/или кози, одобрени за подпомагане по дейностите от подмерки "Плащания за преминаване към биологично земеделие" и "Плащания за поддържане на биологично земеделие", включени в направление биологично животновъдство, се разпределят имоти до 0,15 животинска единица на хектар, независимо от категорията на имотите.    

(7) Останалите свободни пасища и ливади се разпределят между лицата с регистрирани животновъдни обекти на територията на съседна община, на които не са разпределени необходимите им по ал. 6 площи, съобразно броя и вида на притежаваните от тях пасищни селскостопански животни в общината, в която са регистрирани животновъдните им обекти. Този ред се прилага до удовлетворяване на заявленията по ал. 4, но до съответната съседна област на територията, където са регистрирани животновъдните обекти. 

(8) За работата си комисиите по ал. 5 съставят протоколи, в които се отразява разпределението на пасищата и ливадите между заявителите. Въз основа на протоколите на комисиите и след заплащане на наемната или арендната цена, кметът на община Ардино сключва договори за наем или аренда за ползване на пасищата и ливадите за  срок до пет /5/  стопански години. 

(9) Въз основа на протоколите на комисията по ал. 5 и след заплащане на наемната или арендната цена кметът на общината, сключва договори за наем или аренда. Договорите съдържат данните по ал. 1, 3, 4 и 6 и се регистрират в общинската служба по земеделие. 

(10) Останалите свободни пасища, мери и ливади от общинския поземлен фонд се отдават под наем или аренда чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ. Търговете се провеждат от кмета на общината – за земите от общинския поземлен фонд. Договорите се сключват за една стопанска година”. 

(11) Останалите след провеждане на търга по ал. 10 свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред, определен в правилника за прилагане на закона. Договорите се сключват за една стопанска година.” 

Чл. 32(1)Цената за индивидуално ползване на мерите и пасищата се определят с решение на Общински съвет. 

(2) Приходите от наемните и арендните плащания за ползване на пасища, мери и ливади от общинския поземлен фонд постъпват в бюджета на съответната община. 

(3) В договорите за наем и аренда се предвижда увеличаване на наемната или арендната цена с официалния инфлационен индекс на потребителските цени, публикуван от Националния статистически институт. 

Чл.33(1)Мерите и пасищата от общинския поземлен фонд, за които са сключени наемни или арендни договори по чл.29, не могат да се преотдават за ползване на трети лица. 
(2)Договорите за наем и аренда за индивидуално ползване могат да се прекратят преди изтичането на срока и когато ползвателят: 

1. не отговаря на условията за отдаване на земеделски земи под наем или аренда; 

2. не спазва условията за поддържане на земята в добро земеделско и екологично състояние, определени по реда на чл.42 от Закона за подпомагане на земеделските производители. 
Глава IV
Раздел I

ОТДАВАНЕ ПОД НАЕМ БЕЗ ТЪРГ ИЛИ КОНКУРС
НА ЗЕМЕДЕЛСКИ ЗЕМИ ОТ ОПФ
Чл.34(1) Земите от общинския поземлен фонд могат да се отдават под наем или аренда без търг или конкурс: 

1.когато са заети с трайни насаждения; 

2.когато не са използвани две и повече стопански години; 

3.в случаите по чл.37в, ал.10 от ЗСПЗЗ; 

4. на собственици или ползватели на животновъдни обекти с пасищни селскостопански животни, регистрирани в„Интегрирана информационна система” на животните и регистрация на животновъдните обекти на БАБХ, когато земите са пасища, мери и ливади; 
5. в други случаи определени в закон. 
(2) Общинският съвет по предложение на Кмета на Общината до 31 август на съответната година определя маломерни имоти от общинския поземлен фонд, които могат да се отдават под наем за една година без търг или конкурс. 

(3) Регистърът на земеделските земи по ал.1 и ал.2 се обявява на видно място в общината и съответното кметство. В обявата се посочват условията, срокът за приемане на заявления и изискващите се документи, наемната цена и изискването същата да е платена при сключване на договора за наем. 

(4) Срокът за приемане на заявления не може да бъде по-кратък от 14 дни, считано от деня на обявяването. 

(5) Лицата подават заявление в Община Ардино и прилагат: 

1. заверено копие от съдебното решение за регистрация по Търговския закон или актуално удостоверение за вписване в търговския регистър; 

2. удостоверение за актуално състояние; 

3.заверено копие от идентификационната карта за регистрация в регистър БУЛСТАТ; 

4. за физически лица копие от лична карта, без изискванията по т.1-3; 

5.документ за липса на задължения по договори за ползване на земи от общинския поземлен фонд; 

6. удостоверение за липса на задължения по местни данъци и такси. 

(6) Кметът на Общината назначава комисия за разглеждане на заявленията и определя срок за класиране на кандидатите и за сключване на договори за наем с класираните лица. 

(7) Комисията разглежда и класира заявленията по реда на постъпването им. Заявления, които не отговарят на изискванията на ал.4 се оставят без разглеждане и не участват в класирането. За работата си комисията съставя протокол, в който посочва класираните кандидати. 

(8) Въз основа на протокола по ал. 6 и документ за платената наемна цена Кметът на Общината сключва договори с класираните лица за едногодишно ползване под наем на маломерните имотите от общинския поземлен фонд. 

Чл.З5 (1) Комисия назначена със заповед на Кмета на Общината при подаден сигнал извършва проверки на  земите от общинския поземлен фонд, отдадени под наем и информира Кмета на Общината за състоянието и ползването им. 

(2) При констатиране на неправомерно ползване на земи от общинския поземлен фонд, установените нарушители заплащат в касата на Общината наем в двоен размер, определен от наема по сключен договор с редовен наемател на имот, разположен най-близо до имота, за който е констатирано нарушението. 
Раздел II

ПРЕДОСТАВЯНЕ НА ИМОТИ „ПОЛСКИ ПЪТИЩА” ЗА ПОЛЗВАНЕ
Чл.36 (1) Директорът на областната дирекция "Земеделие" отправя искане до кмета на общината за предоставяне на имотите – полски пътища, включени в заповедта по чл.37в ал. 4 от Закона за собствеността и ползване на земи, по цена в размер на средното рентно плащане за землището. Кметът се произнася след решение на общинския съвет. Когато в едномесечен срок от искането общинският съвет не е взел решение, директорът определя в заповедта по ал. 4 цена на имотите в размер на средното годишно рентно плащане за землището. Въз основа на заповедта ползвателите внасят сумата по банкова сметка на общината в едномесечен срок от издаването й. 

(2) Ползвателят, на който са предоставени полските пътища, осигурява достъп до имотите, декларирани и заявени за ползване в реални граници през следващата стопанска година. 
Глава V
НАЕМНИ ЦЕНИ И ОТНОШЕНИЯ
Чл.37.(1). /Решение №550 и Решение №551 от 27.07.2015 на Общински съвет-Ардино/ Отдаването на земи от ОПФ  под наем се извършва без търг или конкурс при наемна цена на декар, както следва
	категории
	ниви
	ливади
	пасище
	Трайни насаждения

	VІІІ
	21.70 лв./дка

	16.30 лв./дка

	6.00 лв./дка

	21.70 лв./дка


	ІX
	21.70 лв./дка

	16.30 лв./дка

	6.00 лв./дка

	21.70 лв./дка




(2) Началният размер на годишната наемна цена за 1(един)декар земя от ОПФ е равен на началната тръжна цена, определена с решение на Общински съвет – Ардино за съответната стопанска година. 

(3) Наемът на земи от Общинския поземлен фонд, заети с трайни насаждения ( лозя и овощни дървета ), е равен на началната тръжна цена, определена с решение на Общински съвет – Ардино за съответната стопанска година. 
Чл.38.(1) Наемът за съответната стопанска година се изплаща еднократно при подписване на договора. 
Глава VI
АДМИНИСТРАТИВНО - НАКАЗАТЕЛНИ РАЗПОРЕДБИ
Чл.39(1) За нарушения на разпоредбите на тази Наредба виновните лица се наказват с глоба в размер от 20 до 500 лева освен, ако по закон не е предвидено друго наказание. 

(2)Актовете за установяване на нарушенията се съставят от длъжностни лица на общинската администрация, определени със заповед на Кмета на Общината. 

(3)Наказателните постановления се издават от Кмета на Общината или упълномощено от него лице.    

Чл.40 Процедурата по установяване на нарушенията, издаването на актовете и наказателните постановления и тяхното обжалване, се осъществява по реда на Закона за административните нарушения и наказания. 
Допълнителни разпоредби
§1. Настоящата Наредба отменя  Наредба за стопанисване и управление на земеделски земи от Общински поземлен фонд/ Приета с Решение № 432/20.07.2011 г. на ОбС -Ардино.
§2.„маломерни имоти" по смисъла на чл.34, ал.2, са имоти с площ до 10 дка.
§3.По смисъла на тази наредба ''пасищни'' животни са едрите и дребните преживни селскостопански животни и конете с официална идентификация в БАБХ. 

§4.По смисъла на тази наредба "общо ползване" е традиционна практика на жителите от населеното място с дребни земеделски стопанства за пасищно животновъдство върху обществените мери и пасища, включително чрез образуване на едно или повече колективни стада. 
§5."постоянни пасища" са поддържани площи, използвани за отглеждане на треви и други тревисти фуражни растения, възникнали по естествен начин (самозасяване) или чрез култивация (засяване), и които не са включени в сеитбооборот в продължение на 5 и повече години или няма да бъдат включвани в ротацията на културите (сеитбооборота) за поне 5 последователни години от датата на промяната в начина на трайно ползване. Постоянните пасища включват: 

1."пасища'' постоянни пасища с плътна тревна покривка, които се ползват за паша на селскостопанските животни. Коситбата може да се извършва, като алтернатива на пашата или като метод за борба с плевели. 

2."ливади"- постоянни пасища с плътна тревна покривка, които се ползват за добив на фураж (сено), чрез коситба или за паша на селскостопански животни. 

3."мери'' са постоянни пасища, разположени в близост до населени места, които се ползват само за паша на селскостопански животни. 

§6."Трева и други тревисти фуражни растения'' са всички растения (тревни растителни съобщества от многогодишни житни и бобови треви и/или разнотреви), които по традиция се срещат в естествените пасища или обикнове но се включват в смесите за семена за пасища или ливади в България (независимо дали се използват или не за паша на селскостопански животни). 
§7. Негодни за подпомагане по схемата за единно плащане на площ са: 

1. постоянни пасища или части от тях, заети от дървесна и/или храстовидна растителност с височина над 50см. (за клек и хвойна и под 50см), при гъстота, надвишаваща 50 броя на хектар, освен ако растителността е важна за защита на водите и почвата; 

2. постоянни пасища или части от тях, заети от храстовидна и/или дървесна растителност с гъстота, която не позволява свободно пашуване на селскостопанските животни; 

3. частите от постоянните пасища, заети със сгради, съоръжения, скали, скални участъци, ерозирали или оголени терени и други подобни трайно неподходящи за подпомагане площи, когато те заемат общо повече от 100 кв.м. от площта на постоянното пасище;     
4. постоянни пасища, от чиято площ над 60% е заета от нежелана растителност, храсти, дървета и/или други трайно неподходящи за подпомагане площи. 

§ 8. „Стопанската година” започва от 1 октомври на съответната година и свърша на 30 септември следващата година. 
Преходни и Заключителни разпоредби
§ 1. Разпоредбите на тази Наредба се прилагат доколкото не противоречат на нормативен акт с по-висока юридическа сила. 

§ 2. Изпълнението на Наредбата се възлага на Кмета на Община Ардино. 

§ 3. Наредбата е Приета с Решение №     от Протокол №         година  на Общински съвет – Ардино, влиза в сила от деня на приемането и. 

§ 4. За неуредени взаимоотношения по тази Наредба се прилагат ЗОС, ЗСПЗЗ, ППЗСПЗЗ

Приложение! 
Предварителна оценка на въздействието на проект на Наредба за стопанисване и управление на земеделски земи от общинския поземлен фонд  
	Елементи на оценката
	Аргументация

	Основания за

иницииране

на промени


	Чрез инициираното приемане на нова Наредба за стопанисване и управление на земеделски земи от общинския поземлен фонд  се цели уреждане на взаимоотношенията между общината и физически и юридически лица, свързани със стопанисването и управлението на земеделски земи от общинския поземлен фонд при спазване на нормативната уредба, регламентираща дейността на общината, свързана с реда и условията за стопанисване, управление и разпореждане със земите от общинския поземлен фонд, както и създаване на възможност за оптимизиране на работата на общинскиата администрация чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на Наредба за стопанисване и управление на земеделски земи от общинския поземлен фонд  са всички физически и юридически лица, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на
 разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на Наредба за стопанисване и управление на земеделски земи от общинския поземлен фонд  са свързани с по-пълно задоволяване на потребностите на ползвателите на услуги.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.

	Въздействие 
върху нормативната

уредба
	Няма необходимост от непосредствени промени в други нормативни актове в резултат от приемането на Наредба за стопанисване и управление на земеделски земи от общинския поземлен фонд  .


___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
